Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos direktyvos, iš dalies keičiančios Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą, priėmimo /* KOM/2008/0310 galutinis - COD 2005/0239 */





[pic] | EUROPOS BENDRIJŲ KOMISIJA | Briuselis, 11.6.2008 KOM(2008) 310 galutinis 2005/0239 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą, priėmimo (pateikta Komisijos) 2005/0239 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą, priėmimo 1. BENDROJI INFORMACIJA Pasiūlymas EP ir Tarybai pateiktas [dokumentas COM(2005)589 galutinis – 2005/0239 (COD)] | 2006 01 09 | Regionų komiteto nuomonė pateikta | 2006 06 15 | Europos ekonomikos ir socialinių reikalų komiteto nuomonė pateikta: | 2006 09 13 | Europos Parlamento nuomonė (po pirmojo svarstymo) pateikta: | 2007 04 25 | Bendroji pozicija priimta: | 2008 06 06 | 2. KOMISIJOS PASIŪLYMO DALYKAS Direktyvą 2002/59, įdiegiančią Bendrijos laivų eismo stebėsenos ir informacijos sistemą, iš dalies keičiančios direktyvos pasiūlymas yra viena iš priemonių, kuriomis siekiama sustiprinti ir papildyti jūrų saugumą reglamentuojančius teisės aktus. Šiuo pasiūlymu siekiama galiojančią Direktyvą 2002/59/EB papildyti, sustiprinti ir padaryti aiškesnę šiose srityse: - patikslinti ir sustiprinti dabartinės direktyvos nuostatas dėl suteikiamo prieglobsčio nelaimės ištiktiems laivams. Norima įdiegti prieglobsčio suteikimo nelaimės ištiktiems laivams principą, išskyrus atvejus, kai įvertinus padėtį prieinama kitokios išvados. Taip pat norima užtikrinti, kad bus konkrečiai įvardytos nepriklausomos institucijos, atsakingos už tinkamiausios prieglobsčio vietos paskyrimą ir kad jos turės pakankamai informacijos, įskaitant tikslią informaciją apie prieglobsčio vietoms tinkamus pakrantės rajonus, kad galėtų greitai priimti sprendimą. - Įvesti privalomą ilgesnių kaip 15 metrų žvejybos laivų aprūpinimą automatine identifikacijos sistema (AIS – Automatic identification Systems ). Šios įrangos dėka prekybos laivai galės lengviau identifikuoti ir atpažinti žvejybos laivus, taip sumažės laivų susidūrimo pavojus. - Nustatyti bendruosius keitimosi informacija sistemos SafeSeaNet principus. Ši Komisijos sukurta ir Europos jūrų saugos agentūros naudojama sistema jūrų administracijai leis tiksliai sekti laivų ir krovinių judėjimą. - Numatyti, kad krovinio siuntėjas privalo pateikti kapitonui išsamią informaciją apie krovinį, taip palengvindamas veiksmus užteršimo atveju dėl geresnio fizikinių cheminių plukdomų produktų savybių žinojimo. - Įvestos nuostatas, pagal kurias pakrantės valstybės galės imtis tinkamų priemonių, skirtų apriboti pavojų, kurį laivams gali sukelti ledo formavimasis tam tikrose Europos Sąjungos šiaurinės dalies jūrų zonose. Šis aspektas yra ypač svarbus atsižvelgiant į padidintą pavojų, susijusį su padidėjusiu Baltijos jūra pervežamu naftos kiekiu. 3. PASTABOS DĖL BENDROSIOS POZICIJOS Taryba nepritaria pagrindiniam Komisijos pasiūlymo aspektui, susijusiam su prieglobsčio vietomis; Komisija su tokia Tarybos nuomone negali sutikti. Nepritarusi principui, pagal kurį nelaimės ištiktiems laivams, priklausomai nuo padėties įvertinimo, reikia suteikti prieglobstį ir nepritarusi tam, kad valstybės narės privalo įsteigti nepriklausomą instituciją padėčiai įvertinti ir sprendimui priimti, Taryba smarkiai susiaurino Komisijos pasiūlymo taikymo sritį. Komisija mano, kad toks institucijos nepriklausomumas yra būtinas, norint, kad be vietinių politikų įtakos laiku būtų priimtas tinkamiausias sprendimas ir nelaimę patyręs laivas būtų apsaugotas ar būtų suvaldytas užteršimas, kai to negalima išvengti, taip sušvelninant tokio užteršimo poveikį, įskaitant ir poveikį kaimyninėms valstybėms. Komisija konstatuoja vienbalsiai Tarybos priimtą bendrąją poziciją, tačiau pažymi skirtingą savo nuostatą šiuo pagrindiniu prieglobsčio vietų klausimu. Kita vertus, Komisija pažymi, kad Taryba pritaria kitiems Komisijos pasiūlymo aspektams, visų pirma dėl ilgesnių kaip 15 metrų žvejybos laivų aprūpinimo automatine identifikacijos sistema (AIS), kad būtų išvengta susidūrimo pavojaus; Taryba pripažįsta būtinybę užtikrinti, kad Bendrijos keitimosi informacija apie laivus, jų judėjimą ir krovinius sistema veiktų ištisą parą. 4. IšSAMIOS KOMISIJOS PASTABOS 4.1. Komisijos priimti ir visiškai ar iš dalies į bendrąją poziciją įtraukti pakeitimai 17, 20 ir 22 pakeitimais Komisijos pasiūlymas tinkamai patikslinamas, visų pirma, įterpiama nuotolinio identifikavimo ir stebėjimo sistemos (NIST) apibrėžtis ir nuoroda į tarptautinį dokumentą (17 pakeitimas). 4.2. Komisijos priimti, bet į bendrąją poziciją neįtraukti pakeitimai Komisijos nuomone, 1, 4, 12, 16, 18, 25, 26, 27, 28, 30, 36, 42, 43 ir 48 pakeitimai pasiūlymui būtų buvę naudingi. Komisija visiškai pritaria 5, 31 ir 33 pakeitimams, kurie susiję su nepriklausomos kompetentingos institucijos, kuri turėtų atitinkamus įgaliojimus ir reikiamą kompetenciją, kad savo iniciatyva galėtų priimti sprendimus dėl prieglobsčio suteikimo nelaimės ištiktiems laivams, įsteigimu. Tas pats pasakytina ir apie 8, 34, 39 ir 40 pakeitimus, susijusius su prieglobsčio suteikimo nelės ištiktiems laivams principu. Komisija taip pat pritarė 13, 14 ir 24 pakeitimams, susijusiems su Europos NIST duomenų centro įkūrimu. 4.3. Komisijos atmesti ir į bendrąją poziciją neįtraukti pakeitimai 2, 45 ir 46 pakeitimai, kuriais siekiama atitolinti AIS įdiegimą žvejybos laivuose, nesuderinami su Komisijos bendruoju pasiūlymo tikslu, nes AIS būtų svarbi priemonė gelbstint žmonių gyvybes. Komisija nepritaria 3 pakeitimui dėl specialios biudžeto eilutės sukūrimo, be dabartinės Žuvininkystės orientavimo finansinės priemonės, norint įdiegti AIS esamuose laivuose. Ji primena, kad teikiant pagalbą tokiems kaip AIS saugos įrengimams instaliuoti Bendrijoje taikomas instrumentas yra Europos žuvininkystės fondas. 6 pakeitimas dėl laivų, kuriems reikia pagalbos, nepatenka į direktyvos taikymo sritį, nes pagal subsidiarumo principą eilinė pagalba laivams, kuriems reikia pagalbos, yra valstybių narių kompetencijos lygmenyje. Komisijos pasiūlymas susijęs su prieglobsčio vietomis nelaimės ištiktiems laivams. 11 pakeitimas, kuriuo numatoma uždrausti į valstybių narių teritorinius vandenis įplaukti draudimo neturintiems laivams, prieštarauja tarptautinei teisei ir todėl Komisija jam nepritaria. 21, 50, 51, 52, 53 ir 54 pakeitimai susiję su AIS įrangos instaliavimu tik laivuose, kurių ilgis didesnis nei 24 m (Komisijos pasiūlyme šis dydis yra 15 m); jais susiaurinama Komisijos pasiūlymo taikymo sritis, todėl Komisija jiems nepritaria. Susidūrimo pavojus gresia ir mažesniems (trumpesniems nei 24 m) laivams. 5. IŠVADOS Komisija konstatuoja vienbalsiai Tarybos priimtą bendrąją poziciją, tačiau pažymi skirtingą savo nuostatą pagrindiniu prieglobsčio vietų klausimu (prieglobsčio suteikimo nelaimės ištiktiems laivams principas ir valstybių narių prievolė įsteigti nepriklausomą instituciją).